CELEX: 62014TN0496
Language: da
Date: 2014-06-26 00:00:00
Title: Sag T-496/14: Sag anlagt den 26. juni 2014 — Berry Investments mod Rådet

1.9.2014   
            
            
               DA
            
            
               Den Europæiske Unions Tidende
            
            
               C 292/53
            
         Sag anlagt den 26. juni 2014 — Berry Investments mod Rådet
   (Sag T-496/14)
   2014/C 292/65
   Processprog: græsk
   
      Parter
   
   
      Sagsøger: Berry Investments, Inc. (Monrovia, Liberia) (ved advokaterne B. Christianos og S. Paliou)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagsøgte tilpligtes at betale sagsøgeren et beløb på 4 36  357,19 EUR i erstatning for det tab, som sagsøgeren har lidt som følge af sagsøgtes ulovlige retsakter tillige med renter fra den dato, hvor sagsøger ulovligt mistede rådigheden over sine indskud (29.3.2013), indtil afsigelsen af dom i nærværende sag, samt morarenter fra afsigelsen af dom i nærværende sag indtil den fulde betaling er sket.
            
         
               —
            
            
               Subsidiært tilpligtes sagsøgte at betale sagsøgeren 4/5 af ovenstående beløb, dvs. 3 49  085,75 EUR i erstatning for det tab, som sagsøgeren har lidt som følge af sagsøgtes ulovlige retsakter tillige med renter fra og den dato, hvor sagsøger ulovligt mistede rådigheden over sine indskud (29.3.2013), indtil afsigelsen af dom i nærværende sag, samt morarenter fra afsigelsen af dom i nærværende sag indtil den fulde betaling er sket.
            
         
               —
            
            
               Mere subsidiært fastsættes det beløb, som sagsøgte skal betale sagsøgeren i erstatning for det tab, som sagsøgeren har lidt som følge af sagsøgtes ulovlige retsakter.
            
         
               —
            
            
               Sagsøgte tilpligtes at betale sagsøgeren et beløb på 50  000 EUR i erstatningen for den ikke-økonomiske skade, denne har lidt som følge af tilsidesættelsen af ligebehandlingsprincippet.
            
         
               —
            
            
               Sagsøgte tilpligtes at betale sagsøgeren et beløb på 50  000 EUR i erstatning for den ikke-økonomiske skade, som sagsøgeren har lidt som følge af tilsidesættelsen af retten til en effektiv domstolsbeskyttelse.
            
         
               —
            
            
               Sagsøgte tilpligtes at betale sagsøgers omkostninger.
            
         
      Søgsmålsgrunde og væsentligste argumenter
   
   Med nærværende søgsmål har sagsøgeren nedlagt påstand om, at Den Europæiske Unions ret, som i henhold til artikel 268 TEUF har kompetence til at træffe afgørelse i tvister vedrørende artikel 340, stk. 2, TEUF, træffer afgørelse om erstatning for det tab, som sagsøgeren har lidt som følge af sagsøgtes retsstridige adfærd.
   Sagsøgeren har gjort gældende, at tabet indtrådte, da sagsøgte uden for rammerne af dettes kompetence og ved en tilsidesættelse af afledt EU-ret og generelle EU-retlige principper pålagde og følgelig var skyld i en reduktion af sagsøgernes indskud i Cyprus Popular Bank Public Co Ltd og under alle omstændigheder var medvirkende hertil.
   Sagsøgeren har navnlig gjort gældende, at sagsøgte har tilsidesat følgende grundlæggende rettigheder og generelle EU-retlige principper:
   
               —
            
            
               For det første tilsidesættelse af ejendomsretten.
            
         
               —
            
            
               For det andet tilsidesættelse af ligebehandlingsprincippet.
            
         
               —
            
            
               For det tredje tilsidesættelse af retten til en effektiv domstolsbeskyttelse og retssikkerhedsprincippet.
            
         
               —
            
            
               Sagsøgeren har gjort gældende, at betingelserne for at sagsøgte med henblik på erstatning kan ifalde ansvar uden for kontraktforhold, således som fastsat i retspraksis, er opfyldt.